# Montáž brúsnych nástrojov

- Pred vykonávaním akýchkoľvek prác na elektrickom náradí (napr. údržba, výmena nástroja atď.) vyberte z elektrického náradia akumulátor. V prípade neúmyselného stlačenia zapínača/vypínača hrozí nebezpečenstvo poranenia.

- Nedotýkajte sa brúsnych a rezacích kotúčov, kým neochladnú. Kotúče sú pri práci veľmi horúce.

Vyčistite brúsne vreteno (21) a všetky diely, ktoré treba namontovať.

Na upnutie a uvoľnenie brúsnych nástrojov stlačte aretačné tlačidlo vretena (2), aby sa brúsne vreteno zaaretovalo.

- Aretačné tlačidlo vretena aktivujte len pri stojacom brúsnom vretene. Inak sa môže elektrické náradie poškodiť.

## Brúsny/rezací kotúč s priemerom 115 mm/125 mm

Dodržiavajte rozmery brúsnych nástrojov. Priemer otvoru musí byť vhodný pre upínaciu prírubu. Nepoužívajte žiadne adaptéry alebo redukčné prvky.

Pri použití diamantových rezacích kotúčov dbajte na to, aby sa šípka pre smer otáčania na diamantovom rezacom kotúči a smer otáčania elektrického náradia (pozrite si šípku pre smer otáčania na hlave prevodovky) zhodovali.

Poradie montáže možno vidieť na grafickej strane.

Brúsny/rezací kotúč upevnite rýchloupínacou maticou (19) bez použitia ďalších nástrojov.

Rýchloupínaciu maticu (19) používajte len pre brúsne/rezacie kotúče do maximálneho priemeru 125 mm.

- Rýchloupínacia matica (19) sa smie používať len pre brúsne alebo rezacie kotúče.

- Používajte iba bezchybnú, nepoškodenú rýchloupínaciu maticu (19).

- Pri naskrutkovávaní dávajte pozor na to, aby strana s popisom rýchloupínacej matice (19) nesmerovala k brúsnemu kotúču.

- Na upevnenie brúsneho/rezacieho kotúča použite výlučne dodanú rýchloupínaciu maticu (19).

Na zaaretovanie brúsneho vretena stlačte aretačné tlačidlo vretena (2). Na utiahnutie rýchloupínacej matice (19) vyklopte strmeň rýchloupínacej matice nahor a silno otáčajte rýchloupínaciu maticu v smere pohybu hodinových ručičiek. Potom sklopte strmeň na zafixovanie rýchloupínacej matice nadol. Utiahnutie posuvného okraja nie je dostatočné.

Riadne upevnenú, nepoškodenú rýchloupínaciu maticu (19) môžete povoliť rukou. Vyklopte strmeň rýchloupínacej matice nahor a otáčajte rýchloupínaciu maticu proti pohybu hodinových ručičiek. Zaseknutú rýchloupínaciu maticu nikdy nepovoľujte náradím, ale použite kolíkový kľúč.

Po montáži upínacej príruby a brúsneho/rezacieho kotúča musí byť dĺžka závitu brúsneho vretena minimálne 4 mm.

Dbajte na pevnosť upnutia brúsneho nástroja, aby sa pri chode elektrického náradia neuvoľnil z vretena.

Upínacia príruba pre brúsne vreteno M 14: V upínacej prírube (13) je okolo vystreďovacieho prstenca vložená plastová časť (O-krúžok). Ak O-krúžok chýba alebo ak je poškodený, musí sa upínacia príruba (13) pred ďalším používaním bezpodmienečne vymeniť.

- Po ukončení montáže brúsneho nástroja, pred zapnutím ešte skontrolujte, či je brúsny nástroj správne namontovaný a či sa dá voľne otáčať. Uistite sa, že sa brúsny nástroj nedotýka ochranného krytu ani iných častí.