# Монтиране на защитно съоръжение

- Изваждайте от електроинструмента акумулаторната батерия преди всякакви дейности по електроинструмента (напр. поддръжка, смяна на инструмент и др.). Съществува опасност от нараняване при задействане на пусковия прекъсвач по невнимание.

Указание: След счупване на абразивен диск по време на работа или при повреждане на приспособленията за захващане на електроинструмента или на предпазния кожух електроинструментът трябва да бъде изпратен за ремонт в оторизиран сервиз за електроинструменти на Bosch, за адреси вж. раздел "Сервизна служба и консултация за приложения".

##

Поставете предпазния кожух (10) на захващащото стъпало на електроинструмента така, че кодиращите гърбици да съвпаднат с каналите на стъпалото. При това натиснете и задръжте освобождаващия лост (1).
Притиснете предпазния кожух (10) към шийката на електроинструмента, докато борта на предпазния кожух допре до фланеца на електроинструмента и завъртете предпазния кожух, докато чуете отчетливо прещракване.
Регулирайте позицията на предпазния кожух (10) съобразно конкретните работни условия. За целта натиснете освобождаващия лост (1) нагоре и завъртете предпазния кожух (10) в желаната позиция.

- Винаги настройвайте предпазния кожух (10) така, че и двете гърбици на освобождаващия лост (1) да влизат в предвидените за целта отвори на предпазния кожух (10).

- Настройте предпазния кожух (10) така, че да се предотвратява летенето на искри по посока на опреатора.

- По посока на въртене на принадлежността прдпазният кожух (10) може да се върти само при натискане на освобождаващия лост (1)! В противен случай електроинструментът не бива в никакъв случай да бъде ползван и трябва да бъде изпратен в сервиз за ремонт.

Указание: Кодиращите гърбици на предпазния кожух (10) гарантират, че на електроинструмента могат да бъдат монтирани само подходящи предпазни кожуси.

##

За шлайфане без прах на бои, лакове и пластмасови в комбинация с дискове от твърд метал (14) можете да използвате прахоуловителния кожух (9). Прахоуловителният кожух (9) не е подходящ за обработката на метал.

Към прахоуловителния кожух (9) може да бъде включена подходяща прахосмукачка Bosch. Пъхнете за целта шланга на прахосмукачката с изсмуквателния адаптер в предвидения накрайник на прахоуловителния кожух.

##

- Използвайте за рязане винаги предпазния кожух за рязане (11) или предпазния кожух за шлайфане (10) заедно с капака за рязане (12).

- При рязане в камък винаги осигурявайте достатъчно мощна аспирационна система.

Предпазният кожух за рязане (11) се монтира като предпазния кожух за шлайфане (10).

### Капак за рязане от метал

Монтирайте капака за рязане (12) от метал върху предпазния кожух за шлайфане (10) (вж. фиг. A): Завъртете назад скобата (➊). Пъхнете капака (12) върху предпазния кожух за шлайфане (10) (➋). Натиснете скобата здраво върху предпазния кожух (10) (➌).
За демонтаж (вж. фиг. B) натиснете главата в скобата (➊) и я завъртете назад (➋). Изтеглете капака (12) от предпазния кожух (10) (➌).

### Капак за рязане от пластмаса

Пъхнете капака за рязане (12) от пластмаса върху предпазния кожух за шлайфане (10) (вж. фиг. C). Капакът (12) се фиксира отчетливо и видимо върху предпазния кожух (10).
За демонтаж (вж. фиг. D) отключете капака (12) върху предпазния кожух (10) (➊) отляво или отдясно и изтеглете капака (➋).

##

Прахоуловителният кожух за рязане с водеща шейна (31) се монтира като предпазния кожух за шлайфане.

Чрез закрепването на спомагателната ръкохватка (8)/(7) посредством скобата върху прахоуловителния кожух на предавателния корпус електроинструментът се свързва здраво с прахоуловителния кожух. Към прахоуловителния кожух с водеща шейна (31) може да се свърже подходяща прахосмукачка на Bosch. Пъхнете за целта шланга на прахосмукачката с изсмуквателния адаптер в предвидения накрайник на прахоуловителния кожух.

Указание: Триенето, което възниква от праха в шланга на прахосмукачката и в принадлежностите по време на изсмукване, причинява електростатичен заряд, който потребителят може да усети като статичен разряд (в зависимост от факторите на околната среда и физиологичното му състояние). Bosch препоръчва като цяло използването на антистатичен шланг на прахосмукачката (принадлежност) за изсмукване на фин прах и сухи материали.

##

- Монтирайте за работа с гумен подложен диск (23) или с чашковидна телена четка/конусна четка/диамантена боркорона винаги защитата за ръце (22).

Закрепете защитата за ръце (22) със спомагателната ръкохватка (8)/(7).

##

Завийте спомагателната ръкохватка (8)/(7) в зависимост от начина на работа вдясно или вляво на редукторната глава.

- Използвайте Вашия електроинструмент само със спомагателна ръкохватка (8)/(7).

- Не използвайте електроинструмента, ако спомагателната ръкохватка (8)/(7) е повредена. Не извършвайте промени по спомагателната ръкохватка (8)/(7).

Вибропоглъщащата спомагателна ръкохватка (7) позволява работа с намалени вибрации и съответно по-удобна и сигурна работа.