# Montaža brusnih alata

- Prije svih radova na električnom alatu (npr. održavanje, zamjena alata, itd.) aku-bate‌riju treba izvaditi iz električnog alata. Kod nehotičnog aktiviranja prekidača za uključivanje/isključivanje postoji opasnost od ozljeda.

- Ne dirajte brusne i rezne ploče dok se ne ohlade. Rezne ploče se jako zagriju tijekom rada.

Očistite brusno vreteno (21) i sve dijelove koje treba montirati.

Za stezanje i otpuštanje brusnih alata pritisnite tipku za blokadu vretena (2) kako biste fiksirali brusno vreteno.

- Tipku za blokadu vretena pritisnite samo dok brusno vreteno miruje. Električni alat bi se inače mogao oštetiti.

## Brusna/rezna ploča promjera 115 mm/125 mm

Pridržavajte se dimenzija brusnih alata. Promjer otvora mora odgovarati prihvatnoj prirubnici. Ne koristite adaptere ili redukcijske elemente.

Prilikom uporabe dijamantnih reznih ploča pazite na to da se podudaraju strelica smjera rotacije na dijamantnoj reznoj ploči i smjer rotacije električnog alata (vidjeti strelicu smjera rotacije na glavi prijenosnika).

Redoslijed montaže možete vidjeti na stranici sa slikama.

Za pričvršćivanje brusne/rezne ploče koristite brzosteznu maticu (19) bez uporabe alata.

Koristite brzosteznu maticu (19) samo za brusne/rezne ploče maksimalnog promjera od 125 mm.

- Brzostezna matica (19) smije se koristiti samo za brusne ili rezne ploče.

- Koristite samo besprijekornu, neoštećenu brzosteznu maticu (19).

- Pri navrtanju pazite da strana brzostezne matice (19) s oznakom nije okrenuta prema brusnoj ploči.

- Za pričvršćivanje brusne/rezne ploče koristite isključivo isporučenu brzosteznu maticu (19).

Pritisnite tipku za blokadu vretena (2) kako biste fiksirali brusno vreteno. Za stezanje brzostezne matice (19) otklopite držač brzostezne matice i okrenite brzosteznu maticu snažno u smjeru kazaljke na satu. Zatim preklopite držač za fiksiranje brzostezne matice prema dolje. Pritezanje na rubu ploče nije dovoljno.

Pravilno pričvršćenu, neoštećenu brzosteznu maticu (19) možete ručno otpustiti. U tu svrhu otklopite držač brzostezne matice i okrenite brzosteznu maticu snažno u smjeru suprotnom od kazaljke na satu. Brzosteznu maticu s čvrstim dosjedom nikada ne otpuštajte alatom, nego upotrijebite dvostruki okasti ključ.

Nakon montiranja prihvatne prirubnice i brusne/rezne ploče slobodna dužina navoja brusnog vretena mora iznositi najmanje 4 mm.

Pazite na čvrst dosjed brusnog alata kako se ne bi odvrnuo od vretena tijekom samozaustavljanja električnog alata.

Prihvatna prirubnica za brusno vreteno M 14: U prihvatnoj prirubnici (13) je oko obujmice za centriranje umetnut plastični dio (O-prsten). Ako O-prsten nedostaje ili je oštećen, prihvatnu prirubnicu (13) treba obavezno zamijeniti prije daljnje uporabe.

- Nakon montaže brusnog alata, prije uključivanja provjerite je li brusni alat ispravno montiran i može li se slobodno okretati. Brusna ploča ne smije strugati po štitniku ili nekim drugim dijelovima.