# Συναρμολόγηση της διάταξης προστασίας

- Αφαιρέστε την μπαταρία πριν από κάθε εργασία στο ηλεκτρικό εργαλείο (π.χ. συντήρηση, αλλαγή εξαρτήματος κ.λπ.) από το ηλεκτρικό εργαλείο. Σε περίπτωση αθέλητης ενεργοποίησης του διακόπτη On/Off υπάρχει κίνδυνος τραυματισμού.

Υπόδειξη: Μετά από τυχόν θραύση του δίσκου λείανσης κατά τη διάρκεια της εργασίας ή σε περίπτωση ζημιάς των διατάξεων υποδοχής στον προφυλακτήρα/στο ηλεκτρικό εργαλείο, πρέπει το ηλεκτρικό εργαλείο να σταλεί αμέσως στην υπηρεσία τεχνικής εξυπηρέτησης πελατών. Για τις σχετικές διευθύνσεις βλέπε στην ενότητα «Εξυπηρέτηση πελατών και συμβουλές εφαρμογής».

##

Τοποθετήστε τον προφυλακτήρα (10) στην υποδοχή στο ηλεκτρικό εργαλείο, μέχρι τα έκκεντρα κωδικοποίησης του προφυλακτήρα να ταυτίζονται με την υποδοχή. Πατήστε και κρατήστε πατημένο τον μοχλό απασφάλισης (1).
Πιέστε τον προφυλακτήρα (10) πάνω στο λαιμό του άξονα, μέχρι να καθίσει το περιλαίμιο του προφυλακτήρα στη φλάντζα του ηλεκτρικού εργαλείου και γυρίστε τον προφυλακτήρα, μέχρι να ασφαλίσει με τον χαρακτηριστικό ήχο.
Προσαρμόστε τη θέση του προφυλακτήρα (10) στις απαιτήσεις της εργασίας. Πιέστε γι’ αυτό τον μοχλό απασφάλισης (1) προς τα επάνω και γυρίστε τον προφυλακτήρα (10) στην επιθυμητή θέση.

- Ρυθμίζετε τον προφυλακτήρα (10) πάντοτε έτσι, ώστε δύο έκκεντρα του μοχλού απασφάλισης (1) να προσαρμόζονται στα αντίστοιχα ανοίγματα του προφυλακτήρα (10).

- Ρυθμίστε τον προφυλακτήρα (10) έτσι, ώστε να εμποδίζεται ο σπινθηρισμός στην κατεύθυνση του χειριστή.

- Στη φορά περιστροφής του εξαρτήματος επιτρέπεται να μπορεί να γυρίζει ο προφυλακτήρας (10) μόνο με το πάτημα του μοχλού απασφάλισης (1) ! Διαφορετικά δεν επιτρέπεται σε καμιά περίπτωση να χρησιμοποιήσετε περαιτέρω το ηλεκτρικό εργαλείο, αλλά πρέπει να παραδοθεί στην υπηρεσία εξυπηρέτησης πελατών για σέρβις.

Υπόδειξη: Τα έκκεντρα κωδικοποίησης στον προφυλακτήρα (10) εξασφαλίζουν, ότι μπορεί να συναρμολογηθεί μόνο ένας κατάλληλος για το εκάστοτε ηλεκτρικό εργαλείο προφυλακτήρας.

##

Για τη λείανση χωρίς σκόνη χρωμάτων, βερνικιών και συνθετικών υλικών σε συνδυασμό με ποτηροειδείς δίσκους σκληρομετάλλου (14) μπορείτε να χρησιμοποιήσετε τον προφυλακτήρα αναρρόφησης (9). Ο προφυλακτήρας αναρρόφησης (9) δεν είναι κατάλληλος για την επεξεργασία μετάλλου.

Στον προφυλακτήρα αναρρόφησης (9) μπορεί να συνδεθεί ένας κατάλληλος απορροφητήρας σκόνης της Bosch. Τοποθετήστε για αυτό τον εύκαμπτο σωλήνα αναρρόφησης με προσαρμογέα αναρρόφησης στο προβλεπόμενο στόμιο υποδοχής του προφυλακτήρα με αναρρόφηση.

##

- Χρησιμοποιείτε για κοπή πάντοτε τον προφυλακτήρα για κοπή (11) ή τον προφυλακτήρα για λείανση (10) μαζί με το κάλυμμα για κοπή (12).

- Κατά την κοπή σε πέτρα φροντίζετε για μια επαρκή αναρρόφηση της σκόνης.

Ο προφυλακτήρας για κοπή (11) συναρμολογείται όπως και ο προφυλακτήρας για λείανση (10).

### Κάλυμμα για κοπή από μέταλλο

Συναρμολογήστε το κάλυμμα για κοπή (12) από μέταλλο στον προφυλακτήρα για λείανση (10) (βλέπε εικόνα A): Στρέψτε τον βραχίονα στήριξης προς τα πίσω (➊). Τοποθετήστε το κάλυμμα (12) πάνω στον προφυλακτήρα για λείανση (10) (➋). Πιέστε τον βραχίονα στήριξης γερά πάνω στον προφυλακτήρα (10) (➌).
Για την αποσυναρμολόγηση (βλέπε εικόνα B) πατήστε το κουμπί στον βραχίονα στήριξης (➊) και στρέψτε τον προς τα πίσω (➋). Αφαιρέστε το κάλυμμα (12) από τον προφυλακτήρα (10) (➌).

### Κάλυμμα για κοπή από συνθετικό υλικό

Τοποθετήστε το κάλυμμα για κοπή (12) από συνθετικό υλικό πάνω στον προφυλακτήρα για λείανση (10) (βλέπε εικόνα C). Το κάλυμμα (12) ασφαλίζει με τον χαρακτηριστικό ήχο και ορατά στον προφυλακτήρα (10).
Για την αποσυναρμολόγηση (βλέπε εικόνα D) απασφαλίστε το κάλυμμα (12) στον προφυλακτήρα (10) (➊) αριστερά, ή δεξιά και αφαιρέστε το κάλυμμα (➋).

##

Ο προφυλακτήρας με αναρρόφηση για κοπή με πέλμα οδήγησης (31) συναρμολογείται όπως ο προφυλακτήρας για λείανση.

Με τη στερέωση της πρόσθετης λαβής (8)/(7) μέσω του βραχίονα στον προφυλακτήρα με αναρρόφηση στο περίβλημα του κιβωτίου μετάδοσης συνδέεται το ηλεκτρικό εργαλείο σταθερά με τον προφυλακτήρα με αναρρόφηση. Στον προφυλακτήρα με αναρρόφηση με πέλμα οδήγησης (31) μπορεί να συνδεθεί ένας κατάλληλος απορροφητήρας σκόνης της Bosch. Τοποθετήστε για αυτό τον εύκαμπτο σωλήνα αναρρόφησης με προσαρμογέα αναρρόφησης στο προβλεπόμενο στόμιο υποδοχής του προφυλακτήρα με αναρρόφηση.

Υπόδειξη: Η τριβή, που δημιουργείται από τη σκόνη στον εύκαμπτο σωλήνα αναρρόφησης και στα εξαρτήματα κατά τη διάρκεια της αναρρόφησης, προκαλεί ένα ηλεκτροστατικό φορτίο, το οποίο ο χρήστης μπορεί να αντιληφθεί υπό τη μορφή στατικής εκφόρτισης (ανάλογα με τις συνθήκες περιβάλλοντος και τη φυσιολογική του κατάσταση). Η Bosch συνιστά γενικά τη χρήση ενός αντιστατικού εύκαμπτου σωλήνα αναρρόφησης (εξάρτημα) για την αναρρόφηση λεπτής σκόνης και στεγνών υλικών.

##

- Συναρμολογήστε για εργασίες με τον λαστιχένιο δίσκο λείανσης (23) ή με την ποτηροειδή βούρτσα/κωνική βούρτσα/διαμαντοκορώνα πάντοτε την προστασία χεριών (22).

Στερεώστε την προστασία χεριών (22) με την πρόσθετη λαβή (8)/(7).

##

Βιδώστε την πρόσθετη λαβή (8)/(7) ανάλογα με τον τρόπο εργασίας δεξιά ή αριστερά στην κεφαλή του μειωτήρα.

- Χρησιμοποιείτε το ηλεκτρικό εργαλείο σας μόνο με την πρόσθετη λαβή (8)/(7).

- Μη χρησιμοποιείτε περαιτέρω το ηλεκτρικό εργαλείο, όταν η πρόσθετη λαβή (8)/(7) είναι χαλασμένη. Μην πραγματοποιείτε μετατροπές στην πρόσθετη λαβή (8)/(7).

Η αντικραδασμική πρόσθετη λαβή (7) καθιστά δυνατή μια ευχάριστη και ασφαλή εργασία με ελάχιστους κραδασμούς.