# A csiszolószerszámok felszerelése

- Minden elektromos kéziszerszámon végzett munka előtt (pl. karbantartás, szerszámcsere stb.) vegye ki az akkumulátort az elektromos kéziszerszámból. Ellenkező esetben a be‑/kikapcsoló véletlen megérintésekor bekapcsolódó készülék sérüléseket okozhat.

- Ne érjen hozzá a csiszoló- és darabolókorongokhoz, amíg le nem hűltek. A korongok a munka során igen erősen felforrósodnak.

Tisztítsa meg a (21) csiszolóorsót és valamennyi felszerelésre kerülő alkatrészt.

A csiszolószerszámok rögzítéséhez és kilazításához nyomja meg a (2) tengely reteszelőgombot, hogy ezzel reteszelje a csiszolótengelyt.

- A tengely reteszelőgombot csak teljesen nyugalmi állapotban lévő csiszolótengely esetén szabad megnyomni. Ellenkező esetben az elektromos kéziszerszám megrongálódhat.

## 115 mm/125 mm átmérőjű csiszoló-/daraboló korong

Vegye figyelembe a csiszolószerszámok méreteit. A nyílás átmérőjének illeszkednie kell a befogó karimához. Redukáló idomot, vagy adaptert nem szabad használni.

A gyémántbetétes darabolótárcsák alkalmazása során ügyeljen arra, hogy a gyémántbetétes darabolótárcsán található nyíl iránya megegyezzen az elektromos kéziszerszám forgásirányával (lásd a hajtóműfejen a forgásirányt jelző nyilat).

A szerelési sorrend az ábrás oldalon látható.

A csiszoló-/daraboló korong rögzítéséhez használja a (19) gyorsbefogóanyát, ehhez további szerszámokra nincs szükség.

A (19) gyorsbefogóanyát csak legfeljebb 125 mm átmérőjű csiszoló-/daraboló korongokhoz használja.

- A (19) gyorsbefogó anyát csak csiszoló vagy daraboló tárcsákhoz szabad használni.

- Csak hibátlan, kifogástalan (19) gyorsbefogó anyát használjon.

- A felcsavarás során ügyeljen arra, hogy a (19) gyorsbefogóanya feliratos oldala ne a csiszolótárcsa felé mutasson.

- Egy csiszoló-/hasítókorong rögzítésére kizárólag a készülékkel szállított (19) gyorsbefogóanyát használja.

A csiszolótengely rögzítéséhez nyomja meg a (2) tengely reteszelő gombot. A (19) gyorsbefogóanya megszorításához hajtsa fel a gyorsbefogóanya kengyelét és forgassa el a gyorsbefogóanyát erőteljesen az óramutató járásával megegyező irányba. Ezután a gyorsbefogóanya rögzítéséhez hajtsa le a kengyelt. A tárcsa szélének megszorítása nem kielégítő.

Egy előírásszerűen rögzített, hibátlan (19) gyorsbefogóanyát kézzel ki lehet lazítani. Ehhez hajtsa fel a gyorsbefogóanya kengyelét és forgassa el a gyorsbefogóanyát erőteljesen az óramutató járásával ellenkező irányba. Egy beszorult gyorsbefogó anya kilazítására sohase használjon fogót, hanem csak egy kétkörmös kulcsot.

A befogó karima és a csiszoló-/hasítókorong felszerelése után a csiszolóorsó szabad menete hosszának legalább 4 mm-t kell kitennie.

Ügyeljen a csiszolószerszám szoros rögzítésére, hogy az az elektromos kéziszerszám kifutásakor ne válhasson le az orsóról.

Befogó karima az M 14 csiszolóorsóhoz: A (13) befogó karimába a központozó perem körül egy műanyag alkatrész (O-gyűrű) van beépítve. Ha az O-gyűrű hiányzik, vagy megrongálódott, a (13) befogó karimát a további használat előtt okvetlenül ki kell cserélni.

- A csiszolószerszámok felszerelése után a készülék bekapcsolása előtt győződjön meg arról, hogy a csiszolószerszám helyesen van felszerelve és szabadon forog. Gondoskodjon arról, hogy a csiszolószerszám ne érjen hozzá a védőbúrához vagy más alkatrészekhez.