# Hiomatarvikkeiden asennus

- Ota akku pois sähkötyökalusta, ennen kuin teet sähkötyökaluun liittyviä töitä (esim. huolto, käyttötarvikkeen vaihto jne.). Käynnistyskytkimen tahaton painallus aiheuttaa loukkaantumisvaaran.

- Älä koske hioma- tai katkaisulaikkoihin, ennen kuin ne ovat jäähtyneet. Laikat kuumentuvat voimakkaasti käytön aikana.

Puhdista hiomakara (21) ja kaikki asennettavat osat.

Paina hiomatarvikkeen kiinnittämistä ja irrottamista varten karan lukituspainiketta (2), jotta saat lukittua hiomakaran paikalleen.

- Älä paina karan lukituspainiketta ennen kuin hiomakara on pysähtynyt. Muussa tapauksessa sähkötyökalu saattaa vaurioitua.

## Halkaisijaltaan 115 mm:n/125 mm:n hioma-/katkaisulaikka

Huomioi hiomatarvikkeiden mitat. Reiän halkaisijan täytyy sopia kiinnityslaippaan. Älä käytä adaptereita tai supistuskappaleita.

Varmista timanttikatkaisulaikkoja käyttäessäsi, että timanttikatkaisulaikkaan merkitty kiertosuuntanuoli ja sähkötyökalun pyörimissuunta (katso vaihteiston päässä oleva kiertosuuntanuoli) vastaavat toisiaan.

Asennusjärjestys on esitetty kuvasivulla.

Tee hioma-/katkaisulaikan kiinnitys pikakiinnitysmutterilla (19) ilman muita työkaluja.

Käytä pikakiinnitysmutteria (19) vain hioma-/katkaisulaikoissa, joiden halkaisija on korkeintaan 125 mm.

- Pikakiinnitysmutteria (19) saa käyttää vain hioma- tai katkaisulaikkojen kiinnitykseen.

- Käytä vain ehjää ja hyväkuntoista pikakiinnitysmutteria (19).

- Varmista kiinnityksen yhteydessä, ettei pikakiinnitysmutterin (19) tekstipuoli osoita hiomalaikkaan päin.

- Käytä hioma-/katkaisulaikan kiinnitykseen vain mukana toimitettua pikakiinnitysmutteria (19).

Paina karan lukituspainiketta (2), jotta saat lukittua hiomakaran paikalleen. Käännä pikakiinnitysmutterin (19) kiristämiseksi pikakiinnitysmutterin kaarisanka ylös ja kierrä pikakiinnitysmutteria voimakkaasti myötäpäivään. Käännä sen jälkeen pikakiinnitysmutterin kaarisanka alas. Kiristäminen laikan reunasta ei riitä.

Vauriottoman ja kunnolla kiinnitetyn pikakiinnitysmutterin (19) voi irrottaa käsin. Käännä sitä varten pikakiinnitysmutterin kaarisanka ylös ja kierrä pikakiinnitysmutteria voimakkaasti vastapäivään. Älä missään tapauksessa avaa kiinni juuttunutta pikakiinnitysmutteria pihdeillä tms. työkalulla, vaan käytä laikka-avainta.

Kiinnityslaipan ja hioma-/katkaisulaikan asennuksen jälkeen hiomakaran kierteen vapaan pituuden tulee olla vähintään 4 mm.

Varmista hiomatarvikkeen pitävä kiinnitys, jotta se ei irtoa käytön yhteydessä karasta.

Hiomakaran M 14 kiinnityslaippa: kiinnityslaipan (13) keskitysreunan ympärille on asennettu muoviosa (O-rengas). Jos O-rengas puuttuu tai se on rikki, kiinnityslaippa (13) täytyy ehdottomasti vaihtaa ennen käytön jatkamista.

- Asennettuasi hiomatarvikkeen tarkista ennen käynnistystä, että hiomatarvike on kunnolla paikallaan ja että laikka voi pyöriä vapaasti. Varmista, ettei hiomatarvike hankaa suojusta tai muita osia vasten.