# Védőberendezés felszerelése

- Minden elektromos kéziszerszámon végzett munka előtt (pl. karbantartás, szerszámcsere stb.) vegye ki az akkumulátort az elektromos kéziszerszámból. Ellenkező esetben a be‑/kikapcsoló véletlen megérintésekor bekapcsolódó készülék sérüléseket okozhat.

Figyelem: Ha a csiszolókorong üzem közben eltörött, vagy ha a védőbúra vagy az elektromos kéziszerszám felvevő egységei megrongálódtak, az elektromos kéziszerszámot azonnal el kell küldeni a Vevőszolgálatnak, a címeket lásd a „Vevőszolgálat és alkalmazási tanácsadás“ fejezetben.

##

Tegye rá a (10) védőbúrát az elektromos kéziszerszám fogadó egységére, amíg a védőbúra kódoló billentyűi meg nem felelnek a fogadóegységnek. Eközben nyomja be és tartsa benyomva a (1) reteszelés feloldó kart.
Nyomja rá a (10) védőbúrát az orsónyakra, amíg a védőbúra pereme felfekszik az elektromos kéziszerszám karimájára és forgassa el a védőbúrát, amíg az jól hallhatóan bepattan a helyére.
Állítsa be a munkamenetnek megfelelően a (10) védőbúra helyzetét. Ehhez nyomja felfelé a (1) reteszelés feloldó kart és forgassa a (10) védőbúrát a kívánt helyzetbe.

- Mindig úgy állítsa be a (10) védőbúrát, hogy a (1) reteszelés feloldó kar mind a két bütyke belenyúljon a (10) védőbúra megfelelő bemélyedéseibe.

- Állítsa be úgy a (10) védőbúra helyzetét, hogy a kezelő irányába ne léphessenek ki szikrák.

- A tartozék forgásirányába a védőbúrának (10) csak a reteszelésfeloldó kar működtetése után (1) szabad elfordulnia! Ellenkező esetben az elektromos kéziszerszámot semmi esetre sem szabad tovább használni, hanem a vevőszolgálatnál le kell adni.

Megjegyzés: A (10) védőbúrán elhelyezett kódoló bütykök biztosítják, hogy az elektromos kéziszerszámra csak egy hozzáillő védőbúrát lehessen felszerelni.

##

Festékek, lakkok és műanyagok (14) keményfém csészealakú korongokkal való, kevés porral járó csiszolásához a (9) elszívóbúrát lehet használni. A (9) elszívóbura fémek megmunkálására nem alkalmas.

A (9) elszívóburához egy megfelelő Bosch-porszívót lehet csatlakoztatni. Ehhez dugja be az elszívó tömlőt az elszívó adapterrel az elszívóbúra erre a célra előirányzott csőcsonkjába.

##

- Daraboláshoz használja külön a (11) darabolásra szolgáló elszívóbúrát vagy együtt a (10) csiszolásra szolgáló elszívóbúrát és a (12) darabolási fedelet.

- Kőben végzett darabolási munkákhoz megfelelő porelszívásról kell gondoskodni.

A darabolásra szolgáló (11) védőbúrát ugyanúgy kell felszerelni, mint a csiszolásra szolgáló (10) védőbúrát.

### Fémfedél daraboláshoz

Szerelje fel a (12) darabolási fémfedelet a (10) csiszolásra szolgáló védőbúrára (lásd a A ábrát): Hajtsa hátra a tartókengyelt (➊). Tolja rá a (12) fedelet a (10) csiszolásra szolfáló védőbúrára (➋). Nyomja erőteljesen rá a tartókengyelt a (10) védőbúrára (➌).
A leszereléshez (lásd a B ábrát) nyomja meg a tartókengyelen található gombot (➊), majd hajtsa vissza a tartókengyelt (➋). Húzza le a (12) fedelet a (10) védőbúráról (➌).

### Műanyagfedél daraboláshoz

Tolja rá a (12) darabolásra szolgáló műanyagfedelet a (10) csiszolásra szolgáló vésőbúrára (lásd a C ábrát). A (12) fedél hallhatóan és láthatóan bepattan a (10) védőbúrába.
A leszereléshez (lásd a D ábrát) oldja fel a (12) fedél reteszelését a (10) védőbúrán (➊) a bal vagy a jobb oldalon és húzza le a fedelet (➋).

##

A darabolásra szolgáló (31) elszívó búrát védőszánnal a csiszolásra szolgáló védőbúrához hasonlóan kell felszerelni.

A (8)/(7) pótfogantyút a kengyel az elszívóbúrán keresztül hozzáerősíti a hajtóműházhoz, így az elektromos kéziszerszám szorosan hozzá van rögzítve az elszívóbúrával. A (31) vezetőszánnal ellátott elszívóbúrához csatlakozni lehet egy megfelelő Bosch-porszívót. Ehhez dugja be az elszívó tömlőt az elszívó adapterrel az elszívóbúra erre a célra előirányzott csőcsonkjába.

Figyelem: A por által az elszívás során az elszívó tömlőben és a tartozékokban létrehozott súrlódás elektrosztatikus feltöltődéshez vezet, ezt a felhasználó (a környezeti feltételektől és a saját fiziológiai állapotától függően) kisülésként érzékelheti. Bosch a finom porok és a száraz porok elszívásához általában egy antisztatikus elszívó tömlő (külön tartozék) használatát javasolja.

##

- A (23) gumi csiszolótányérral vagy a csésze alakú kefével / a kúp alakú kefével / a gyémántbetétes magfúróval végzendő munkákhoz mindig szerelje fel a (22) kézvédőt.

A (22) kézvédőt a (8) / (7) pótfogantyúval rögzítse.

##

A munkavégzési módszernek megfelelően csavarja fel a (8) / (7) pótfogantyút a hajtóműfej jobb vagy bal oldalára.

- Az elektromos kéziszerszámot csak az arra felszerelt (8) / (7) pótfogantyúval együtt szabad használni.

- Ne használja tovább az elektromos kéziszerszámot, ha a (8) / (7) pótfogantyú megrongálódott. Ne hajtson végre változtatásokat a (8) / (7) pótfogantyún.

A rezgéscsillapító (7) pótfogantyú egy kevesebb rezgéssel járó és így kellemesebb és biztonságos munkavégzést tesz lehetővé.