# Montaža zaštitne naprave

- Prije svih radova na električnom alatu (npr. održavanje, zamjena alata, itd.) aku-bate‌riju treba izvaditi iz električnog alata. Kod nehotičnog aktiviranja prekidača za uključivanje/isključivanje postoji opasnost od ozljeda.

Napomena: Nakon loma brusne ploče tijekom rada ili u slučaju oštećenja steznih naprava na štitniku/na električnom alatu, električni alat se mora odmah poslati u servis, za adrese vidjeti odlomak „Servisna služba i savjeti o uporabi“.

##

Stavite štitnik (10) na prihvat na električnom alatu tako da se kodirni izdanci na štitniku podudaraju s prihvatom. Pritisnite i pritom držite polugu za deblokiranje (1).
Pritišćite štitnik (10) na grlo vretena sve dok naslon štitnika ne sjedne na prirubnicu električnog alata i okrećite štitnik sve dok se čujno ne uglavi.
Prilagodite položaj štitnika (10) zahtjevima faze rada. U tu svrhu pritisnite polugu za deblokiranje (1) prema gore i okrenite štitnik (10) u željeni položaj.

- Namjestite štitnik (10) uvijek tako da se oba utora na poluzi za deblokiranje (1) uglave u odgovarajuće otvore na štitniku (10).

- Štitnik (10) namjestite tako da se spriječi iskrenje u smjeru osobe koja radi s kutnom brusilicom.

- U smjeru vrtnje pribora štitnika (10) se smije zakrenuti samo pritiskom na polugu za deblokiranje (1) ! Inače se električni alat ni u kojem slučaju ne smije dalje koristiti i treba ga odnijeti na popravak u ovlašteni servis.

Napomena: Kodirni izdanci na štitniku (10) osiguravaju da je moguća montaža samo štitnika koji odgovara električnom alatu.

##

Za brušenje boja, lakova i plastike bez prašine u kombinaciji s lončastim pločama s tvrdim metalom (14) možete koristiti usisni poklopac (9). Usisni poklopac (9) nije prikladan za obradu metala.

Odgovarajući Bosch usisavač može se priključiti na usisni poklopac (9). U tu svrhu utaknite usisno crijevo s usisnim adapterom u predviđeni nastavak za prihvat usisnog poklopca.

##

- Za rezanje uvijek koristite štitnik za rezanje (11) ili štitnik za brušenje (10) zajedno s pokrovom za rezanje (12).

- Kod rezanja kamena treba osigurati dovoljno usisavanje prašine.

Štitnik za rezanje (11) montira se kao i štitnik za brušenje (10).

### Metalni pokrov za rezanje

Stavite metalni pokrov za rezanje (12) na štitnik za brušenje (10) (vidjeti sliku A): Zakrenite pridržni stremen prema natrag (➊). Stavite pokrov (12) na štitnik za brušenje (10) (➋). Čvrsto pritisnite pridržni stremen na štitnik (10) (➌).
Za skidanje (vidjeti sliku B) pritisnite gumb na pridržnom stremenu (➊) i zakrenite ga prema natrag (➋). Skinite pokrov (12) sa štitnika (10) (➌).

### Plastični pokrov za rezanje

Stavite plastični pokrov za rezanje (12) na štitnik za brušenje (10) (vidjeti sliku C). Pokrov (12) će se čujno i vidljivo uglaviti na štitniku (10).
Za skidanje (vidjeti sliku D) deblokirajte pokrov (12) na štitniku (10) (➊) s lijeve ili desne strane i skinite pokrov (➋).

##

Usisni poklopac za rezanje s kliznom vodilicom (31) montira se kao i štitnik za brušenje.

Pričvršćivanjem dodatne ručke (8)/(7) pomoću stremena na usisnom poklopcu na kućištu prijenosnika spaja se električni alat s usisnim poklopcem. Odgovarajući Bosch usisavač može se priključiti na usisni poklopac s kliznom vodilicom (31). U tu svrhu utaknite usisno crijevo s usisnim adapterom u predviđeni nastavak za prihvat usisnog poklopca.

Napomena: Trenje koje nastaje uslijed prašine u usisnom crijevu i priboru tijekom usisavanja uzrokuje elektrostatski naboj kojeg korisnik može osjetiti u obliku statičkog pražnjenja (ovisno o okolnim čimbenicima i fiziološkom stanju). Općenito tvrtka Bosch preporučuje uporabu antistatičkog usisnog crijeva (pribor) za usisavanje fine prašine i suhih materijala.

##

- Za radove s gumenim brusnim tanjurom (23) ili s lončastom četkom/konusnom četkom/dijamantnom krunom za bušenje uvijek montirajte štitnik za ruku (22).

Štitnik za ruku (22) pričvrstite s dodatnom ručkom (8)/(7).

##

Dodatnu ručku (8)/(7) uvrnite na glavu prijenosnika desno ili lijevo ovisno o načinu rada.

- Koristite svoj električni alat samo s dodatnom ručkom (8)/(7).

- S električnim alatom ne radite dalje ako je oštećena dodatna ručka (8)/(7). Ne izvodite nikakve izmjene na dodatnoj ručki (8)/(7).

Dodatna ručka s amortizacijom vibracija (7) omogućuje udoban i siguran rad bez vibracija.