# Lihvimistarvikute paigaldamine

- Võtke aku enne kõiki töid elektrilise tööriista juures (ny hooldus, tööriistavahetus jms) elektrilisest tööriistast välja. Sisse-/väljalüliti juhusliku rakendamise korral on vigastumisoht.

- Ärge puudutage lihv- ja lõikekettaid enne, kui need on jahtunud. Kettad lähevad töötamisel väga kuumaks.

Puhastage lihvimisspindel (21) ja kõik paigaldatavad osad.

Tarviku kinnitamiseks ja vabastamiseks vajutage spindli lukustamise nupule (2), et lihvimisspindlit lukustada.

- Spindli lukustamise nupule vajutage üksnes siis, kui spindel seisab. Vastasel korral võib tööriist kahjustada saada.

## Lihvimis-/lõikeketas läbimõõduga 115 mm/125 mm

Pöörake tähelepanu lihvimistööriistade mõõtmetele. Augu läbimõõt peab tugiäärikuga sobima. Ärge kasutage adaptereid ega vähendusdetaile.

Teemantlõikeketaste kasutamise korral veenduge, et teemantlõikekettal olev pöörlemissuuna nool ja elektrilise tööriista pöörlemissuund (vt ajamipeal olevat pöörlemissuuna noolt) kattuvad.

Paigalduse järjekord on näha jooniste lehel.

Lihv-/lõikeketta kinnitamiseks kasutage kiirkinnitusmutrit (19) ilma täiendavaid tööriistu appi võtmata.

Kasutage kiirkinnitusmutrit (19) ainult lihv-/lõikeketastele maksimaalse läbimõõduga kuni 125 mm.

- Kiirkinnitusmutrit (19) tohib kasutada ainult lihv- või lõikeketastele.

- Kasutage ainult laitmatus korras olevat kahjustamata kiirkinnitusmutrit (19).

- Pealekeeramisel jälgige, et kiirkinnitusmutri (19) kirjadega pool ei oleks lihvketta poole suunatud.

- Kasutage lihv-/lõikeketaste kinnitamiseks ainult kaasasolevat kiirkinnitusmutrit (19).

Lihvspindli kinnihoidmiseks vajutage spindli lukustusnuppu (2). Kiirkinnitusmutri (19) pingutamiseks tõstke kiirkinnitusmutri sang üles ja pöörake kiirkinnitusmutrit tugevalt päripäeva. Seejärel suruge sang kiirkinnitusmutri fikseerimiseks alla. Pingutamine ketta servast pöörates ei ole piisav.

Korralikult kinnitatud, vigastamata kiirkinnitusmutri (19) saate käega lahti päästa. Tõstke selleks kiirkinnitusmutri sang üles ja pöörake kiirkinnitusmutrit tugevalt vastupäeva. Ärge kasutage tugevalt kinnioleva kiirkinnitusmutri lahtipäästmiseks mitte kunagi muid tööriistu kui kahe tihvtiga laupvõtit.

Tugiääriku ja lihv-/lõikeketta paigaldamise järel peab vaba spindlikeerme pikkus olema vähemalt 4 mm.

Veenduge, et lihvimistööriist on tugevasti kinnitatud, et see ei saaks elektrilise tööriista käivitumisel spindli küljest lahti tulla.

Lihvspindli M14 tugiäärik: Tugiääriku (13) tsentreerimiskrae ümber on plastdetail (O-rõngas). Kui O-rõngas puudub või on kahjustatud, tuleb tugiäärik (13) enne kasutamise jätkamist tingimata uuega asendada.

- Pärast lihvimistarviku paigaldamist ja enne seadme sisselülitamist kontrollige, kas lih‌vimistarvik on korrektselt paigaldatud ja saab vabalt pöörelda. Veenduge, et lihvimistarvik ei puutu kokku kettakaitsme ega teiste osadega.